<<ԵՐԵՎԱՆԻ ԼԵՈՅԻ ԱՆՎԱՆ Հ. 65ԱՎԱԳ ԴՊՐՈՑ>> ՊՈԱԿ

ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑԻ ՀԵՏԱԶՈՏԱԿԱՆ ԱՇԽԱՏԱՆՔ

**Առարկա՝ Անգլերեն**

**Մասնակից՝ Ասյա Վարդանի Հովհաննիսյան**

**Ղեկավար՝ Գայանե Վարդանյան**

**Թեմա՝ Բառապաշարի ուսուցում**

Երևան 2022թ.

**Բովանդակություն**

Ներածություն----------------------------------------------------------------------------------- 3

Հիմնական բառային ֆոնդ----------------------------------------------------------------------4

Բառապաշարի հարստացման ուղիները-----------------------------------------------------5

Բառապաշարի ուսուցման ռազմավարությունները----------------------------------------6

Բառապաշարի հարստացումը ռեցեպտիվ և պրոդուկտիվ վարժությունների միջոցով: Ռեցեպտիվ և պրոդուկտիվ վարժությունների տեսակները-------------------------------11

Եզրակացություն-------------------------------------------------------------------------------13

Օգտագործված գրականության ցանկ և աղբյուրներ--------------------------------------14

**Ներածություն**

Լեզվի բառապաշարը նրա պարունակած բոլոր բառերի ամբողջությունն է: Այն շարունակ փոփոխվող, զարգացող իրողություն է, պատմական ընթացք: Նրանում տեղի են ունենում տեղաշարժեր, փոփոխություններ՝ կապված պատմական իրադարձությունների, ժողովրդի հասարակական-տնտեսական, հոգևոր-մշակութային երևույթների հետ: Լեզվի բառապաշարը պատկերում է ժողովրդի պատմական կյանքը, նաև այլ ժողովուրդների հետ շփումը, կապերը և այլն:

 Տեղեկատվության ընդունումն ու հաղորդումը, ինչպես նաև ցանկացած խոսքային գործունեություն անհնար է պատկերացնել առանց բառապաշարի առկայության: Բառապաշարի ուսուցումը, մասնավորապես՝ օտար լեզվի պարագայում ուսուցման առաջնահերթ խնդիրներից մեկն է, ուստի այն` որպես մեթոդիկայի կարևորագույն խնդիրներից մեկը, ուսումնասիրվել է տարբեր ժամանակներում տարբեր մեթոդիստների կողմից:

Բառապաշարի հարստացման ու բառուսուցման աշխատանքները կամա-ակամա կապվում են ուսուցման մնացած բոլոր պրոցեսների հետ, և չի կարելի պատկերացնել այդ շատ կարևոր աշխատանքի կազմակերպումը՝ կտրված ուսումնական որևէ պրոցեսից:

Բառի իմաստների ճիշտ տարորոշումը, դրանց ընտրությունն ու օգտագործումը խիստ կարևոր է մարդկային հաղորդակցման տարբեր հարթություններում և պայմաններում տեղեկատվությունը ճիշտ ձևակերպելու և փոխանցելու խոսքային հաղորդակցման գործընթացի իրականացման տեսանկյունից: Սա ենթադրում է խոսքային հաղորդակցման գործընթացում հաղորդվող տեղեկատվության բովանդակությունն առավել ճշգրիտ փոխանցելու համար անհրաժեշտ բառապաշարի, այն ճիշտ օգտագործելու հմտությունների առկայություն: Բառիմաստի բացահայտումը ուսումնական գործընթացի կարևոր բաղադրիչներից է և, որպես սովորողների բառապաշարի հարստացման լավագույն միջոց, այն ենթադրում է նաև բանավոր և գրավոր խոսքային հաղորդակցման զարգացում, որի հիմքերը դրվում են դեռևս կրտսեր դպրոցում: Բառի իմաստի ճիշտ բացատրությունը, ուղիղ և փոխաբերական իմաստներով բառը գործածելու համար ճիշտ համատեքստ ընտրելը, հոմանիշների ու հականիշների իմացությունն ու օգտագործումը խոսքում զարգացնում և ակտիվանում է երեխայի բառապաշարը, մտածելու կարողությունը, երևակայությունը, ուշադրությունը, կենտրոնացումը։

**Հիմնական բառային ֆոնդ**

 Բառապաշարը արտաքին աշխարհի հետ հաղորդակցվելու առաջնային խնդիր է:

 Օրինակ՝ 1-ին կարգի բառերից՝ մարդ, ջուր, հաց, խոսել, ուտել, գնալ, ես, դու, ով, մայր, եղբայր, վազել, քնել, տուն, երկիր, ծառ, աչք, գլուխ, ատամ, սիրտ, ոտք, ձեռք, մեծ, փոքր, լավ, վատ և այլն, կազմում են լեզվի բառապաշարի միջուկը կամ բառային հիմնական ֆոնդը։ Այսինքն՝ այդ բառային ֆոնդի մեջ մտնում են լեզվի ամենաանհրաժեշտ, ամենակենսունակ բառերը, որոնք ունեն նաև դարավոր պատմություն և ցույց են տալիս.

 1. Ընտանիք, ընտանեկան կապեր ու հարաբերություններ՝ հայր, մայր, եղբայր, քույր, կին, մարդ, ամուսին, աներ, փեսա, զոքանչ, հարս, աղջիկ, տղա, որդի, թոռ և այլն:

 2. Բնության զանազան երևույթներ՝ արև, աստղ, տերև, ցորեն, գարի, խոտ, ծաղիկ, փուշ, կաղամբ, տանձ, խնձոր, գազար և այլն:

 3. Կենդանիներ՝ գայլ, շուն, թիթեռ, մուկ, կատու և այլն:

 4. Մարմնի մասեր՝ աչք, ականջ, քիթ, բերան, ոտք, գլուխ, ձեռք, կուրծք, եղունգ և այլն:

 5. Գործիքներ, իրեր՝ դանակ, մկրատ, սղոց, սեղան, աթոռ, ասեղ, շերեփ:

 6. Ուտելիք, ըմպելիք՝ կաթ, կարագ, մածուն, ալյուր, մեղր, ձեթ, միս:

 7. Մետաղներ, հանածոներ՝ արծաթ, ոսկի, սլողպատ, պղինձ, երկաթ, նավթ և այլն:

 Ժողովրդի հասարակական-տնտեսական կյանքի զարգացմանը համընթաց մի շարք բառեր աստիճանաբար հնանում են և դուրս են մղվում. օրինակ՝ ակն (աչք), սեպուհ, այր, գուբ (փոս), կոգի (կարագ):

 Դրան հակառակ ժամանակի ընթացքում մի շարք բառեր նոր գործածություն են ստանում և մտնում են բառային ֆոնդ: Ինչպես դուրս մղումը, այնպես էլ համալրումը տեղի են ունենում շարունակաբար: Ինչպես՝ կոմբայն, տրակտոր, ռադիո, հեռուստացույց, նախագահ, հեռախոս:

**ԲԱՌԱՊԱՇԱՐԻ ՀԱՐՍՏԱՑՄԱՆ ՈՒՂԻՆԵՐԸ**

 Բառապաշարը լեզվի ամենահարափոփոխ մասն է: Բառապաշարի հարստացումը լեզվի բառային կազմի համալրումն է նոր բառերով: Լեզվի բառապաշարի հարստացումը տեղի է ունենում երկու ճանապարհով՝ ներքին և արտաքին: Բառապաշարի հարստացման ներքին ուղին տվյալ լեզվի հնարավորություններով՝ բառաբարդմամբ, ածանցմամբ, հապավումներով նորանոր բառեր կազմելն է: Բառաբարդման գրեթե անսպառ հնարավորությունները, ածանցների հարստությունն ու ածանցման բառակազմությունների գրեթե անսահմանափակ հնարավորությունները թույլ են տալիս ազատորեն կազմել նորանոր բառեր՝ դրանցով հարստացնելով լեզվի բառապաշարը:

Օրինակ ՝ happy-unhappy

Like- dislike

Understand – misunderstand

Sleep- oversleep

Վերջածանցների կիրառմամբ կարելի է ստանալ նոր բառեր որոնք պատկանում են տարբեր խոսքի մասերի:

Օրինակ՝ Improve(verb)---- improvement(noun)

Weak (adjective)—weakness(noun)

Danger (noun)-dangerous(adjective)

Բառապաշարի հարստացման արտաքին ուղին լեզվի բառային կազմի համալրումն է ուրիշ լեզուներից կատարվող փոխառություններով:

Փոխառությունները, ամրանալով մեր լեզվի մեջ, ոչ միայն իրենք իրենց հարստացնում են մեր լեզվի բառապաշարը, այլև դառնում հիմք նորանոր կազմության։

Օրինակ՝ ավտո-ավտովարորդ, ավտոդող, ավտոտեսուչ, ավտոպահեստամաս,ավտոկանգառ, ավտոսրահ․․․

**Բառապաշարի ուսուցման ռազմավարությունները:**

Նախքան բառապաշարի ուսուցումը կազմակերպելը անհրաժեշտ է մշակել և հստակեցնել ռազմավարություն, որը ներառում է հետևյալ փուլերը`

 -բառի ներկայացում

-բառի բացատրում,

 -բառի մտապահում/ամրապնդում,

-բառի գործածում հաղորդակցության մեջ: Բառապաշարային գիտելիքները զարգացնող ռազմավարությունները անընդհատ փոփոխվում, համալրվում են նոր վարժություններով, քանի որ ժամանակի հետ փոխվում են նաև ուսուցման մեթոդները, մոտեցումները, նպատակներն ու հասարակական պատվերը: Բառապաշարի ուսուցումը լեզվակրթության առանցքն է, առանց որի անհնար է տվյալ լեզվով հաղորդակցվելը: Հաղորդակցությունը բարելավվում է ամենից առաջ բառապաշարի հարստացմամբ և ճիշտ գործածությամբ: Կարևոր են նաև սովորողների քերականական, հնչյունաբանական գիտելիքները, ինչպես նաև հանրամշակութային, գործաբանական, խոսույթային, փոխհատուցման կարողությունները: Այսօր, երբ սովորողների հետաքրքրությունները բազմազան են ու բազմապիսի, էական է օտար լեզվի ուսուցումը հնարավորինս հաճելի ու հետաքրքիր կազմակերպելը: Այս կապակցությամբ նոր բառեր ներմուծելիս մենք չպետք է բավարարվենք ուսուցման ավանդական մեթոդներով ու միջոցներով, այլ փորձենք ներկայացնել հնարավորինս նոր ու հետաքրքիր լուծումներ` բառապաշարը ուսուցանենք հաղորդակցական համատեքստում, փոխներգործուն միջավայրում:

Մեթոդիկայում ընդունված են բառիմաստի բացահայտման ոչ լեզվական և լեզվական եղանակները: Ոչ լեզվական եղանակն ընդգրկում է առարկայական-պատկերավոր զննականություն, որն իր հերթին ներառում է` • առարկաներ, նկարներ, գործողություններ, իրադրություններ և իրադարձություններ պատկերող ֆիլմերի ցուցադրում, • ժեստերի ցուցադրում, • դիմախաղ:

Պատկերային-զգայական ընկալման ոլորտը սովորողին մղում է բառի հետևում տեսնելու դրա գունեղ և վառ պատկերը։ Այս դեպքում սովորողը ոչ թե բառերը պարզապես կգործածի նախադասությունների և բառակապակցությունների մեջ, այլ կվերարտադրի իր մտքում ծնված պատկերները։ Այսինքն` բառ սովորելով հանդերձ` սովորողը տեղնուտեղը իր մտքում ձևավորված պատկերներն է վերարտադրում կապակցված խոսքի միջոցով։

 Օրինակ` ուսուցիչը վարժեցնում է բառն ընկալելու տեսողությամբ, լսողությամբ և շոշափելի-առարկայական զգացողությամբ. նա աշակերտներին առաջարկում է աչքերը փակել, ապա արտասանում է ցանկացած բառ, ասենք` ջուր, մեկ-երկու անգամ։ Հետո դիմում է նրանց։

 Առաջին քայլ. տեսողական (վիզուալ) ընկալման խթանում.

 Ուսուցիչ - Ի՞նչ պատկեր է ծնվում քո մտքում, երբ լսում ես ջուր բառը:

 Ա աշակերտ - Ես տեսնում եմ մեր տան ծորակից թափվող ջուրը։

 Բ աշակերտ - Ես տեսնում եմ մեր տան կողքով հոսող գետը։

 Գ աշակերտ - Ես տեսնում եմ Սևանա լիճը. ալիքները բարձրանում են ափի ավազի վրա, հետո հետ են քաշվում։

 Երկրորդ քայլ․ լսողական (աուդիալ) ընկալման խթանում.

 Ուսուցիչ - Ի՞նչ ձայներ ես լսում, երբ ես ջուր բառն եմ արտասանում։

 Ա աշակերտ - Ես լսում եմ թափվող ջրի ձայն։

 Բ աշակերտ - Ես լսում եմ, թե ինչպես են անձրևի կաթիլները աղմուկով բախվում գետի ջրերին։

 Գ աշակերտ - Ես ալիքների ձայնն եմ լսում։

 Երրորդ քայլ. մարմնական-զգայական (կինեսթետիկ) ընկալման խթանում.

 Ուսուցիչ - Ի՞նչ ես զգում, երբ լսում ես ջուր բառը:

 Ա աշակերտ - Ես ուզում եմ խմել, ուզում եմ ձեռքս պահել թափվող ջրի տակ։ Զգում եմ հաճելի զովություն:

 Բ աշակերտ - Ես սարսուռ և վախ եմ զգում. ինձ թվում է, թե գետը վարարելու է։

 Գ աշակերտ - Ես բոբիկ ոտքերով լճի ափին կանգնելու ցանկություն եմ ունենում։ Ջուրը խփվում է ոտքերիս, հետ քաշվում։ Այն շատ սառն է, բայց հաճելի։ Ես դողում եմ, բայց չեմ ուզում հետ քաշվել։

 Այս ամենից հետո ուսուցիչն առաջարկում է պատմել բառի մասին ավելի ընդարձակ, նշել, թե ուրիշ ի՛նչ բառերի համակցությամբ կարող է կիրառվել դա։ Այսինքն՝ սովորողը խորամուխ է լինում բառի ներքին պատկերային կողմի մեջ, ընկալում է բառի և հասկացության կապը, կարողանում է որոշել դրա տեղը կիրառության առումով, նաև զուտ լեզվաբանական տեսանկյունից։ Այսպես՝ նա լավ գիտակցում է, որ ըմպանակը առարկա է ցույց տալիս, սպասքի պարագա է, դրանով կարելի է հյութ խմել, դրան կարելի է նաև գավաթ կամ բաժակ ասել։ Սիևնույն ժամանակ աշակերտը սկսում է ընկալել, թե նրբիմաստի ինչ տարբերություններ կան բաժակ-գավաթ-ըմպանակ բառերի մեջ, սրանցից ամեն մեկը ե՛րբ կարելի է գործածել։

Իսկ լեզվական եղանակներն են`

 • բառիմաստի բացահայտումը օտար լեզվով,

 • բառիմաստի բացահայտումը մայրենի լեզվով:

 Այլ կերպ ասած, առաջին դեպքում մենք գործ ունենք ոչ թարգմանական, իսկ երկրորդ դեպքում` թարգմանական եղանակի հետ:

Լեզվական եղանակներ` ոչ թարգմանական և թարգմանական

 1.Ոչ թարգմանական Օտար լեզվով բառիմաստի բացահայտումը ոչ թարգմանական եղանակ է և ներառում է`

 • սահմանում` բառի նշանակության բացահայտում ծանոթ բառերի միջոցով, oրինակ` a ball - a round object used for throwing, hitting or kicking in games and sports

• Թվարկում. օրինակ՝ Book, copy-book, pen and pencil are school things.

Winter, Sumer, Autuman and Spring are seasons:

• Հոմանիշ. բառիմաստի բացահայտման ժամանակ գործածվող հոմանիշները պետք է աշակերտներին ծանոթ լինեն: Անհրաժեշտ է ուշադրությունը կենտրոնացնել ոչ այնքան նմանությունների, որքան ոճական տարբերությունների վրա, որոնք էլ առաջացնում են հոմանիշների յուրացման դժվարությունները, oրինակ`

young — elderly, hard — easy,happy — wistful, wise — foolish.

և այլն:

 • Հականիշ. Bad- good wide -narrow

• Համատեքստի միջոցով իմաստի կռահում` նախադասության ընդհանուր բովանդակության կռահման հիման վրա տրամաբանական եզրահանգում, oրինակ` One day a man went to the Zoo with a bag of nuts. He stopped near three cages of monkeys and decided to give them all the nuts in the bag. “If I divide the nuts equally among the eleven monkeys in the first cage,” he thought, “one nut will remain. Այս դեպքում, եթե անգամ աշակերտը չիմանա divide equally արտահայտության իմաստը, նա կարող է կռահել այն ընդհանուր համատեքստից: Համատեքստային ներմուծման ժամանակ բառային միավորը ներմուծվում է խոսքաշարում, որի կառուցվածքը աշակերտին ծանոթ է: Համատեքստային ներմուծման կիրառությունն առանձնակի դժվարություն չի ներկայացնում: Տվյալ պարագայում ուսուցիչը ցույց է տալիս տվյալ բառային միավորը բանավոր խոսքի ընթացքում և անմիջապես կատարում է նախնական ամրապնդում անհատական կամ խմբային կրկնության միջոցով: Նոր բառային միավորն այդ դեպքում պետք է լինի ընկալման կիզակետում, որի համար կարևորվում են նաև առոգանությունը, առարկաների կամ նկարների ցուցադրությունը, ժեստերը, ինչպես նաև բառային միավորը գրատախտակին և տետրերում գրի առնելը, այն ընդգծելը, ընթերցելն ու կրկնակի արտաբերելը:

• Բառիմաստի բացահայտումը բառակազմական մոդելի վերլուծությամբ: Բարդ ածանցավոր բառերի իմաստները բացահայտելիս առանցքային է համարվում նրանց բառաձևի վերլուծությունը: Նոր բառակազմական մոդելներին, կաղապարներին աշակերտներին ծանոթացնելիս նպատակահարմար է վերջիններս նոր լեզվական նյութի հետ զուգակցելը: Տվյալ պարագայում արդյունքն ավելի ակներև է դառնում, քանի որ աշակերտը առնչվում է տվյալ բառին տարբեր դրսևորումներում և կապակցություններում: Օրինակ`

Success, succession, successor, successful, unsuccessful, successive, succeed, successfully ≠ unsuccessfully

 • Բառիմաստի բացահայտում օտար և մայրենի լեզուներում արմատների ընդհանրության հիման վրա (բառկոգնատներ). oրինակ`

mathematics - մաթեմատիկա, door -դուռ, և այլն:

2. Թարգմանական`

• բառի ուղիղ թարգմանություն,

 • թարգմանություն-բացատրություն: Թարգմանության հետ աշակերտներին տրվում են իմաստային ծավալների համընկնելու-չհամընկնելու վերաբերյալ տեղեկություններ, օրինակ` անգլերեն plant բառը նշանակում է բույս: Սակայն այն ունի նաև գործարան իմաստը, իսկ հայերեն բույս բառը չունի այդ իմաստը: Հայերեն կետ բառը ունի մաթեմատիկական և կետադրական նշան իմաստը, սակայն այն նշանակում է նաև ջրային կենդանի: Սակայն անգլերեն point բառը չունի այդ իմաստը: Կետ` ջրային կենդանի իմաստը արտահայտելու համար օգտագործում ենք whale բառը: Որպեսզի սովորողները կարողանան ճիշտ գործածել տերմինը, նրանք պետք է իմանան դրա գործածության առանձնահատկությունները, որը ներառում է՝

• տվյալ տերմինի կապակցելիությունն արդեն հայտնի բառերի հետ,

• տիպական կառուցվածքները, որոնցում օգտագործվում է տվյալ տերմինը,

 • խոսքային իրադրությունները, որոնք բնորոշ են ուսումնասիրվող տերմինին գործածության համար: Այսպիսով, տերմինային բառանյութի իմաստի բացահայտման եղանակի ընտրությունը կախված է նրա բնույթից: Պետք է հաշվի առնել տերմինի արտասանությունը ու գրելաձևը, բառակազմությունը, բազմիմաստությունը, կապակցելիությունը, ոճային երանգները: Այս բոլորը որոշակի դժվարություններ են ներկայացնում յուրացնելիս: Եթե բառապաշարային միավորը ներկայացնում է որոշակի դժվարություն, ապա ավելի նպատակահարմար է այն ներմուծել համալիր տարբերակներով` շեշտը դնելով դժվարություններ ներկայացնող գործոնների լուսաբանման վրա: Այսպիսով` ծանոթանալ նոր բառապաշարին նշանակում է`

• բացահայտել նոր բառերի յուրացման դժվարությունները` կապված բառի իմաստի, ձևի և գործածության հետ,

 • ճշտել բառերի ուսուցման նպատակը` պրոդուկտիվ-ռեցեպտիվ,

• ընտրել բառերի ներմուծման ու բառիմաստի բացահայտման արդյունավետ մեթոդներ,

 • ըստ դժվարության աստիճանի և տեսակի կատարել բառերի խմբավորում

 • կատարել նախնական ամրապնդմանը նպաստող վարժություններ: Նոր նյութի նախնական մարզումն ապահովող հնարները մտնում են վարժությունների այն ընդհանուր համակարգի մեջ, որն ուղղված է տվյալ լեզվական նյութի խոսքային հմտությունների և կարողությունների զարգացմանը:

**Բառապաշարի հարստացումը ռեցեպտիվ և պրոդուկտիվ վարժությունների միջոցով:**

**Ռեցեպտիվ և պրոդուկտիվ վարժությունների տեսակները.**

Բառապաշարին տիրապետելը անհրաժեշտ է, որպեսզի մենք կարողանանք հասկանալ մեր կարդացածը կամ լսածը: Լսելը և կարդալը ռեցեպտիվ գործողություններ են: Իսկ պրոդուկտիվ խոսքային գործողությունների ժամանակ մենք ստիպված ենք մեր բառապաշարից ընտրել համապատասխան բառը մեր մտքերն արտահայտլու համար: Այսպիսով խոսելը և գրելը պրոդուկտիվ խոսքային գործողություւներ են: Ուստի առանձնացնում են բառապաշարի ուսուցանման վարժությունների երկու հիմնական տեսակ

Վարժություններ, որոնց նպատակն է ռեցեպտիվ ունակությունները զարգացնել

Վարժություններ, որոնց նպատակն է պրոդուկտիվ ունակությունները զարգացնել

**Ռեցեպտիվ վարժությունների տեսակները**

Այս վարժությունների նպատակն է զարգացնել սովորողների ռեցեպտիվ ընդունակությունները, որոնք էլ իրենց հերթին օգնում են սովորողին հեշտությամբ հասկանալ բառեր և տեքստեր, ձեռք բերել տեղեկատվություն և այլն: Ռեցեպտիվվ վարժություններն են.

* Gap-filling
* Questioning
* Completion
* Matching
* Guessing
* Translation
* Sentence formation

**Բառապաշարի ուսուցման պրոդուկտիվ վարժություններ**

Բառապաշարի դասավանդման մյուս եղանակն էլ պրոդուկտիվ վարժություններն են, որոնց նպատակն է զարգացնել սովորողների պրոդուկտիվ ունակությունները: Պրոդուկտիվ վարժությունների տեսակներն են

* Repetition
* Inflection
* Replacement
* Restatement
* Completion
* Transposition
* Expansion
* Contraction
* Transformation
* Integration
* Restoration
* Using Pictures etc.

**Եզրակացություն**

Անգլերեն բանավոր խոսքի ուսուցման գործընթացի արդյունավետությունը ապահովելու համար շատ կարևոր է բառապաշարի ճիշտ և հետաքրքիր ուսուցումը:

Այսօր, երբ սովորողների հետաքրքրությունները բազմազան են ու բազմապիսի, էական է օտար լեզվի ուսուցումը հնարավորինս հաճելի ու հետաքրքիր կազմակերպելը: Այս կապակցությամբ նոր բառեր ներմուծելիս մենք չպետք է բավարարվենք ուսուցման ավանդական մեթոդներով ու միջոցներով, այլ փորձենք ներկայացնել հնարավորինս նոր ու հետաքրքիր լուծումներ` բառապաշարը ուսուցանենք հաղորդակցական համատեքստում, փոխներգործուն միջավայրում:

Բառանյութն ընտրելիս կամ ներմուծելիս էական է հաղորդակցության թեման, այն պետք է լինի սովորողներին հետաքրքիր: Դա շատ կարևոր է նրանց սովորելու ներքին պահանջմունքը խթանելու, ակտիվ փոխներգործություն ծավալելու համար: Բառապաշարը ուսուցանելիս անհրաժեշտ է ապահովել յուրաքանչյուր լեզվական միավորի հատկանիշների լիարժեք մտապահումն ու յուրացումը, ինչպես նաև բառապաշարային հմտությունների նպատակասլաց ձևավորումը, քանի որ խոսքաշարում դրանք կիրառելու համար անհրաժեշտ է իմանալ ոչ միայն տվյալ բառի արտասանությունը, քերականական ձևն ու կառուցվածքը, հիմնական և երկրորդական իմաստները, տվյալ իմաստների համարժեքները մայրենիում ու ուսուցանվող լեզվում, այլև կապակցելիությունը գործածության ոլորտում, երբեմն նաև տվյալ բառի տեղը տերմինային համակարգում: Այսպիսով` լեզվական նյութի բառապաշարի ներմուծումը ենթադրում է տարբերակված և համալիր մեթոդների ու ռազմավարությունների կիրառում` հաշվի առնելով լեզվական միավորների յուրացման լեզվաբանական առանձնահատկությունները, ինչպես նաև ուսուցման նպատակը, խնդիրներն ու բովանդակությունը:

**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

1. Աստվածատրյան Մ.Գ., Օտար լեզուների դասավանդման մեթոդիկա, Երևան,

Լույս հրատարակչություն, 1985

2. Բ. Ս. Ազիզյան «Բառապաշարի հարստացման և բառուսուցման իմ փորձից» Լույս հրատարակչություն,1982

3. Թամարա Ալեքսանյան «Խոսքի ուսուցումը միջին դպրոցում»

4.Ա. Ս. Մանուկյան “Խոսքի զարգացման մեթոդիկա” Երևան 1976

5. Գիտական տեղեկագիր 2014 N1 ‘Հումանիտար ու հասարակական գիտություններ, դասավանդման մեթոդիկա’ Գյումրի 2014

6. Houghton Miffin English Grammar and composition

7. https://barapashar.wordpress.com/